|  |
| --- |
| **Predmetna odrednica: 50/54 prirodne znanosti>kemija>pokusi za djecu** |
|  |



**Sikirica Milan: 77 kuhinjskih pokusa: za djecu i mlade od 7 do 77 godina/ ilustrirali David Peroš Bonnot i Igor Vilagoš**

**Zagreb: Školska knjiga, 2014.**

|  |
| --- |
|  |
|  |

Zbirka *77 kuhinjskih pokusa* za djecu i mlade od 7 do 77 godina namijenjena je popularizaciji prirodnih znanosti te razvijanju kritičkog mišljenja i znanstvenog pogleda na svijet. Jednostavnim pokusima, koje svatko može izvesti priborom i "kemikalijama" dostupnim u vlastitoj kuhinji, potiču se prirođene stvaralačke i istraživačke sposobnosti djece, kao i odraslih. Iskustveno učenje, kako pojedinaca tako i manjih ili većih skupina, može i treba naći svoje mjesto. Upravo ovih 77 kuhinjskih pokusa nudi ideje, u ozračju kuhinje, koje uz radost otkrivanja potiču na intenzivnije učenje i razmišljanje o svijetu koji nas okružuje.
Osim jednostavnih uputa za izvođenje pokusa, zbirka je ilustrirana originalnim fotografijama i crtežima, a bogata likovna i grafička oprema neverbalnom komunikacijom nudi informacije te pridonosi lakšem razumijevanju sadržaja, memoriranju i bržem snalaženju. Iako su pokusi sami po sebi zabavni i atraktivni, važno je to što je svaki pokus popraćen jednostavnim i znanstveno utemeljenim objašnjenjem. Izvođenjem jednostavnih pokusa razvijaju se i korisne radne navike i vještine: sposobnost eksperimentiranja, opažanja, opisivanja, uspoređivanja, razlikovanja, uočavanja promjena i donošenja zaključaka na temelju rezultata pokusa.